
DR.30.10.2008 61 
 
 
Kebanyakan daripada mereka hanya mendapat pencen yang cukup rendah dan di bawah 
paras kemiskinan.  Seharusnya anggota-anggota tentera ini diberikan juga seperti mereka 
yang berkhidmat 25 tahun ke atas.  Pertama. 

Yang keduanya, special constable ataupun SC yang berkhidmat semasa darurat 
dahulu tidak diberikan perhatian dan seharunya mereka juga kalau boleh kerajaan dapat 
memikirkan bentuk-bentuk pencen ataupun bantuan yang boleh meringankan beban 
mereka.  Terima kasih Tuan Yang di-Pertua. 

Tuan Yang di-Pertua:  Ahli Yang Berhormat, sebelum jawapan Yang Berhormat 
Menteri saya ingin ingatkan kepada Ahli Yang Berhormat yang ingin mencelah iaitu 
meminta penjelasan di bawah Peraturan Mesyuarat 31(b).  Saya perhatikan bahawa 
apabila mencelah minta sahaja penjelasan kepada perkara yang dibangkitkan oleh menteri 
kerana dia menggulung.  Apabila dia menggulung perbahasan yang telah digulung itu 
dibuka balik dengan isu yang baru.  Saya perhatikan tadi apabila menteri menjawab 
mengenai dengan seorang individu mengenai dengan soal pencen Yang Berhormat Pasir 
Salak timbulkan satu kebajikan.   

Jadi perkara baru yang sudah digulung itu di bentang semula.  Lepas itu menteri 
menjawab lagi dengan perkara baru.  Bagi pendapat saya 37(1)(b) tidak membenarkan 
begitu, khusus penjelasan kepada apa yang dibangkitkan daripada jawapan.  Sila menteri. 

Datuk Wira Abu Seman Yusop:  Terima kasih Tuan Yang di-Pertua, saya 
bersetuju apa yang telah diperkatakan oleh Tuan Yang di-Pertua.  Walau bagaimanapun, 
saya menjawab isu yang telah ditimbulkan oleh rakan saya Yang Berhormat daripada Jasin. 

Sehubungan dengan cadangan yang dibuat oleh Yang Berhormat Jasin bahawa 
pihak kementerian akan melihat sejauh mana kita boleh membantu dalam perkara ini dan 
berkaitan dengan isu special constable ianya bukan di bawah Kementerian Pertahanan 
Malaysia. 

Tuan Yang di-Pertua:  Sila teruskan. 

Datuk Wira Abu Seman Yusop:  Tuan Yang di-Pertua, untuk makluman Dewan 
yang mulia ini kontrak penyewaan kem latihan PLKN yang dimeterai di antara kerajaan dan 
pengusaha kem telah menetapkan bayaran sewa mengikut jumlah bilangan pelatih yang 
akan ditempatkan bagi sesuatu kem.  Berasaskan kepada syarat kontrak ini kerajaan perlu 
membuat pembayaran sewa sepenuhnya mengikut perkiraan yang telah dipersetujui pada 
pengusaha-pengusaha kem berkenaan.  Walaupun jumlah pelatih yang sebenar hadir bagi 
sesuatu kem berkaitan tidak mencukupi jumlah bilangan yang sepatutnya ditempatkan 
seperti yang dipersetujui di dalam kontrak penyewaan. 

Berkaitan dengan dakwaan yang dibuat oleh Yang Berhormat Ketua 
Pembangkang seperti yang dinyatakan kementerian ini ingin menegaskan bahawa 
dakwaan tersebut adalah tidak benar.  Sejumlah wang RM110.1 juta yang kerajaan perlu 
membuat bayaran kepada pengusaha-pengusaha kem berkaitan adalah bayaran sewa kem 
mengikut syarat apa yang telah dipersetujui dalam kontrak penyewaan tersebut. 

Bayaran ini adalah bagi tempoh empat tahun iaitu mulai 2004 hingga 2007 dan 
bagi jumlah pelatih yang tidak hadir seramai 63,417 orang. Antara punca ketidakhadiran 
pelatih ini adalah disebabkan... 
 
1550 

Datuk Seri Anwar Ibrahim [Permatang Pauh]: [Bangun] 

Tuan Yang di-Pertua: Yang Berhormat Timbalan Menteri, Ketua Pembangkang 
ingin mencelah. 

Datuk Seri Anwar Ibrahim [Permatang Pauh]:  Terima kasih Tuan Yang di-
Pertua. Saya minta Yang Berhormat Timbalan Menteri merujuk kepada penyataan yang 
saya buat. Itu bukan kenyataan saya, saya merujuk kepada laporan Ketua Audit Negara. 
Yang membuat teguran itu Ketua Audit Negara, sewajarnya Timbalan Menteri mengulas 
tuduhan ataupun perakuan Ketua Audit Negara, bukan Ketua Pembangkang cakap tidak 
benar. Saya minta penjelasan. 



Kebanyakan daripada mereka hanya mendapat pencen yang cukup rendah dan di bawah paras kemiskinan. Seharusnya anggota-anggota tentera ini diberikan juga seperti mereka yang berkhidmat 25 tahun ke atas. Pertama. Yang keduanya, special constable ataupun SC yang berkhidmat semasa darurat dahulu tidak diberikan perhatian dan seharunya mereka juga kalau boleh kerajaan dapat memikirkan bentuk-bentuk pencen ataupun bantuan yang boleh meringankan beban mereka. Terima kasih Tuan Yang di-Pertua. Tuan Yang di-Pertua: Ahli Yang Berhormat, sebelum jawapan Yang Berhormat Menteri saya ingin ingatkan kepada Ahli Yang Berhormat yang ingin mencelah iaitu meminta penjelasan di bawah Peraturan Mesyuarat 31(b). Saya perhatikan bahawa apabila mencelah minta sahaja penjelasan kepada perkara yang dibangkitkan oleh menteri kerana dia menggulung. Apabila dia menggulung perbahasan yang telah digulung itu dibuka balik dengan isu yang baru. Saya perhatikan tadi apabila menteri menjawab mengenai dengan seorang individu mengenai dengan soal pencen Yang Berhormat Pasir Salak timbulkan satu kebajikan. Jadi perkara baru yang sudah digulung itu di bentang semula. Lepas itu menteri menjawab lagi dengan perkara baru. Bagi pendapat saya 37(1)(b) tidak membenarkan begitu, khusus penjelasan kepada apa yang dibangkitkan daripada jawapan. Sila menteri. Datuk Wira Abu Seman Yusop: Terima kasih Tuan Yang di-Pertua, saya bersetuju apa yang telah diperkatakan oleh Tuan Yang di-Pertua. Walau bagaimanapun, saya menjawab isu yang telah ditimbulkan oleh rakan saya Yang Berhormat daripada Jasin. Sehubungan dengan cadangan yang dibuat oleh Yang Berhormat Jasin bahawa pihak kementerian akan melihat sejauh mana kita boleh membantu dalam perkara ini dan berkaitan dengan isu special constable ianya bukan di bawah Kementerian Pertahanan Malaysia. Tuan Yang di-Pertua: Sila teruskan. Datuk Wira Abu Seman Yusop: Tuan Yang di-Pertua, untuk makluman Dewan yang mulia ini kontrak penyewaan kem latihan PLKN yang dimeterai di antara kerajaan dan pengusaha kem telah menetapkan bayaran sewa mengikut jumlah bilangan pelatih yang akan ditempatkan bagi sesuatu kem. Berasaskan kepada syarat kontrak ini kerajaan perlu membuat pembayaran sewa sepenuhnya mengikut perkiraan yang telah dipersetujui pada pengusaha-pengusaha kem berkenaan. Walaupun jumlah pelatih yang sebenar hadir bagi sesuatu kem berkaitan tidak mencukupi jumlah bilangan yang sepatutnya ditempatkan seperti yang dipersetujui di dalam kontrak penyewaan. Berkaitan dengan dakwaan yang dibuat oleh Yang Berhormat Ketua Pembangkang seperti yang dinyatakan kementerian ini ingin menegaskan bahawa dakwaan tersebut adalah tidak benar. Sejumlah wang RM110.1 juta yang kerajaan perlu membuat bayaran kepada pengusaha-pengusaha kem berkaitan adalah bayaran sewa kem mengikut syarat apa yang telah dipersetujui dalam kontrak penyewaan tersebut. Bayaran ini adalah bagi tempoh empat tahun iaitu mulai 2004 hingga 2007 dan bagi jumlah pelatih yang tidak hadir seramai 63,417 orang. Antara punca ketidakhadiran pelatih ini adalah disebabkan... 1550 Datuk Seri Anwar Ibrahim [Permatang Pauh]: [Bangun] Tuan Yang di-Pertua: Yang Berhormat Timbalan Menteri, Ketua Pembangkang ingin mencelah. Datuk Seri Anwar Ibrahim [Permatang Pauh]: Terima kasih Tuan Yang di- Pertua. Saya minta Yang Berhormat Timbalan Menteri merujuk kepada penyataan yang saya buat. Itu bukan kenyataan saya, saya merujuk kepada laporan Ketua Audit Negara. Yang membuat teguran itu Ketua Audit Negara, sewajarnya Timbalan Menteri mengulas tuduhan ataupun perakuan Ketua Audit Negara, bukan Ketua Pembangkang cakap tidak benar. Saya minta penjelasan.